dh-unibe/image-text_koenigsfelden-charters-post-1500 huggingface dataset:
Ich, Hannsz Wirtt von Liplischwald, ob Bremgartt₎ gelaͤgenn, ✳ bekenn mitt disem
brieff, ✳ als ich dann jetz ✳ von minen gnaͤdigenn fròwenn, ✳ aͤpptissinn ✳ unnd conv̄et
zuͦ Kuͤngsfeldenn, ✳ durch den ersammē, wysenn Hannsen Bürrer, ir gnàdenn hoffmeystˀ,
belechnett bin ✳ der dryggenn juchart₎ ackers in dem lechenn brieff, ✳ mir darum̄
gebenn, ✳ unnd in irem lechennbuͤch eigennlich bestimpt ꝫc̄, harlanngend an mich
in kouffs wysz ✳ von Hannsen Froͤndeller, vormàls zuͤ Liplischwald gesessenn, ꝫc̄,
die ich ouch enpfanng₎ ✳ als ein ✳ lechennman ✳ unnd darum̄b geschworn hab
den gewonnlichenn lechenn eyd, ✳ in ir gnàdenn buͤch begriffen. ✳ dà erluͦttrē
ich mich wuͤssenntlich, ✳ dasz ich by dem allem ✳ unnd wasz einem lechn̄-
man gegen siner obrikeytt zetuͤnd gebürtt, ✳ dasz ich soͤlichs alles ✳ unnd jettlichs insunders, ✳ als ob esz harinn von stuck ze stuck gemeldett wer, ✳ wil erstatt₎,
dem gnuͤg thuͤn, ✳ wie ich dann ✳ als einn lechenn man̄ ✳ lechens ✳ und
lannds gewonheitt nàch zetuͤnd schuldig bin alle geͤvard vermitt₎. ✳ unnd des
zuͤ wàrem urkünd ✳ so hab ich mitt flisz erbettenn den frommē ✳ unnd vestenn
Hannsen Saͤgennsser, seshafftt zuͤ Brugg, ✳ minen liebenn junckhernn, dazs er sin
eygenn insigel, im ✳ unnd sinen erbenn unschaͤdlich, ✳ fuͤr mich offennlich gehaͤnckt
hàtt an disenn brieff, ✳ der gebenn ist uff donnstag nach Lucie virginis,
anno dn̄i xv ͨ quarto decimo.
Staatsarchiv
AARGAU
Konigsf. 894
1514
22 ✳
Hanns Wirtt vō
Liplischwald
T ✳ 25 ✳